RO Jurnalul Oficial al Uniunii Europene L 302/15

REGULAMENTUL (UE) 2015/2075 AL COMISIEI

din 18 noiembrie 2015

de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de abamectin, desmedifam, diclorprop-P, haloxifop-P, orizalin și fenmedifam din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),

întrucât:

(1) Limitele maxime de reziduuri (LMR) pentru diclorprop-P, haloxifop-P și orizalin au fost stabilite în partea A din anexa III la Regulamentul (CE) nr. 396/2005. Pentru abamectin, desmedifam și fenmedifam, LMR-urile au fost stabilite în anexa II și în partea B din anexa III la regulamentul respectiv.

(2) Pentru abamectin, Autoritatea Europeană pentru Siguranța Alimentară (denumită în continuare „autoritatea”) a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (2). Autoritatea a propus modificarea definiției reziduurilor și a recomandat micșorarea LMR-urilor pentru mușchi și rinichi de bovine. Pentru alte produse, autoritatea a recomandat creșterea sau menținerea LMR-urilor existente. Aceasta a concluzionat că, în ceea ce privește LMR-urile pentru citrice, migdale, alune, nuci comune, mere, pere, gutui, moșmoni, moșmoni japonezi, piersici, prune, struguri de masă, struguri de vin, căpșuni, mure, zmeură, coacăze (roșii, negre și albe), agrișe, papaia, cartofi, ridichi, usturoi, ceapă, ceapă eșalotă, ceapă de primăvară, tomate, ardei, vinete, castraveți, castraveți cornișon, dovlecei, pepeni galbeni, dovleci, pepeni verzi, varză chinezească, fetică, salată, scarolă, rucolă, frunze și lăstari de Brassica, andive, asmățui, arpagic, frunze de țelină, pătrunjel, salvie, rozmarin, cimbru, busuioc, frunze de dafin, tarhon, fasole (proaspătă, păstăi), mazăre (proaspătă, păstăi) și praz, anumite informații nu au fost disponibile și că era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR-urile pentru cireșe, avocado, mazăre (proaspătă, fără păstaie) și anghinare, nu au fost disponibile informații și, în ceea ce privește LMR-urile pentru creson și țelină informațiile disponibile erau insuficiente pentru a stabili o LMR provizorie, fiind necesară o analiză mai aprofundată din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de determinare. Ținând cont de informațiile suplimentare privind bunele practici agricole furnizate de Franța după publicarea avizului motivat și deoarece nu există niciun risc pentru consumatori, LMR pentru caise ar trebui să fie stabilită la nivelul actual în anexa II la Regulamentul (CE) nr. 396/2005.

(3) Pentru desmedifam, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (3). Aceasta a concluzionat că, în ceea ce privește LMR-urile pentru sfeclă, frunze de sfeclă, sfeclă de zahăr, porcine (mușchi, grăsime, ficat și rinichi), bovine (mușchi, grăsime, ficat și rinichi), ovine (mușchi, grăsime, ficat și rinichi) și caprine (mușchi, grăsime, ficat și rinichi), anumite informații nu erau disponibile și era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.

(4) Pentru diclorprop-P, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (4). Autoritatea a propus modificarea definiției reziduului. Aceasta a recomandat reducerea LMR-urilor pentru mere, pere, cireșe, prune, boabe de orz, de ovăz, de secară și de grâu. Pentru portocale, autoritatea a recomandat creșterea LMR-ului existent. Aceasta a concluzionat că, în ceea ce privește LMR-urile pentru porcine (mușchi, grăsime, ficat și rinichi), bovine (mușchi, grăsime, ficat și rinichi), ovine (mușchi, grăsime, ficat și rinichi), caprine (mușchi, grăsime, ficat și rinichi) și lapte de bovine, de ovine și de caprine, anumite informații nu erau disponibile și era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.

(5) Pentru haloxifop-P, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (5). Autoritatea a propus modificarea definiției reziduului. Aceasta a concluzionat că, în ceea ce privește LMR-urile pentru morcovi, ceapă, fasole (uscată), mazăre (uscată), semințe de floarea-soarelui, sfeclă de zahăr, porcine (mușchi, grăsime, ficat și rinichi), bovine (mușchi, grăsime, ficat și rinichi), ovine (mușchi, grăsime, ficat și rinichi), caprine (mușchi, grăsime, ficat și rinichi), păsări de curte (mușchi, grăsime și ficat), lapte de bovine, de ovine și de caprine și ouă de păsări, anumite informații nu erau disponibile și era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR-urile pentru ceapă de primăvară și semințe de rapiță, informațiile disponibile erau insuficiente pentru a stabili o LMR provizorie, fiind necesară o analiză mai aprofundată din partea responsabililor cu gestionarea riscurilor. LMR-urile pentru ceapa de primăvară ar trebui stabilite la limita specifică de determinare. Ținând cont de informațiile suplimentare privind bunele practici agricole furnizate de Australia după publicarea avizului motivat și deoarece nu există niciun risc pentru consumatori, LMR pentru semințele de rapiță ar trebui să fie stabilită la nivelul actual în anexa II la Regulamentul (CE) nr. 396/2005. Această LMR va fi revizuită; revizuirea va ține seama de informațiile disponibile în termen de doi ani de la data publicării prezentului regulament.

(6) Pentru orizalin, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (6). Autoritatea a recomandat reducerea LMR pentru strugurii de masă. Pentru alte produse a recomandat menținerea LMR-urilor existente. Autoritatea a concluzionat că, în ceea ce privește LMR-urile pentru kiwi și sparanghel, anumite informații nu sunt disponibile și este necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR pentru banane, informațiile disponibile erau insuficiente pentru a stabili o LMR provizorie, fiind necesară o analiză mai aprofundată din partea responsabililor cu gestionarea riscurilor. LMR pentru acest produs ar trebui stabilită la limita specifică de determinare.

(7) Pentru fenmedifam, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Autoritatea a propus modificarea definiției reziduului. Autoritatea a concluzionat că, în ceea ce privește LMR-urile pentru căpșuni, sfeclă, spanac, frunze de sfeclă, asmățui, arpagic, frunze de țelină, pătrunjel, salvie, rozmarin, cimbru, busuioc, frunze de dafin și tarhon, anumite informații nu sunt disponibile și este necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR pentru sfecla de zahăr, anumite informații nu au fost disponibile și că este necesară o analiză suplimentară din partea responsabililor cu gestionarea riscurilor. Ținând cont de informațiile suplimentare privind trialurile referitoare la reziduuri furnizate de Finlanda după publicarea avizului motivat, LMR pentru sfecla de zahăr ar trebui să fie stabilită în anexa II la Regulamentul (CE) nr. 396/2005 la nivelul de „0,05 (*) mg/kg”. Această LMR va fi revizuită; revizuirea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR-urile pentru porcine (mușchi, grăsime, ficat și rinichi), bovine (mușchi, grăsime, ficat și rinichi), ovine (mușchi, grăsime, ficat și rinichi), caprine (mușchi, grăsime, ficat și rinichi), lapte de bovine, de ovine și de caprine, păsări de curte (mușchi, grăsime și ficat) și ouă de păsări, informațiile disponibile erau insuficiente pentru a stabili o LMR provizorie, fiind necesară o analiză mai aprofundată din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de determinare.

(8) În ceea ce privește produsele pentru care nu este autorizată utilizarea produsului de protecție a plantelor în cauză și pentru care nu există toleranțe la import sau CXL-uri, LMR-urile ar trebui stabilite la limita specifică de determinare sau ar trebui să se aplice LMR implicită, astfel cum se prevede la articolul 18 alineatul (1) litera (b) din Regulamentul (CE) nr. 396/2005.

(9) Comisia a consultat laboratoarele de referință ale Uniunii Europene pentru reziduurile de pesticide în ceea ce privește necesitatea de a adapta anumite limite de determinare. În ceea ce privește mai multe substanțe, laboratoarele menționate au concluzionat că, pentru anumite produse, progresele tehnice necesită stabilirea unor limite specifice de determinare.

(10) Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(11) Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.

(12) Prin urmare, Regulamentul (CE) nr. 396/2005 ar trebui modificat în consecință.

(13) Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse înainte de modificarea LMR-urilor și pentru care informațiile arată că se menține un nivel ridicat al protecției consumatorilor.

(14) Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din sectorul alimentar să se pregătească pentru îndeplinirea noilor cerințe care vor rezulta din modificarea LMR-urilor.

(15) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1

Anexele II și III la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2

Regulamentul (CE) nr. 396/2005, astfel cum era formulat înainte de modificarea introdusă prin prezentul regulament, se aplică în continuare produselor care au fost produse până la 8 decembrie 2015.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la 9 iunie 2016.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 18 noiembrie 2015. Pentru Comisie Președintele Jean-Claude JUNCKER

(1) JO L 70, 16.3.2005, p. 1.

(2) Autoritatea Europeană pentru Siguranța Alimentară; Review of the existing maximum residue levels (MRLs) for abamectin according to Article 12 of Regulation (EC) No 396/2005 [Revizuirea limitelor maxime existente pentru reziduurile de abamectin, în conformitate cu articolul 12 din Regulamentul (CE) nr. 396/2005]. EFSA Journal 2014;12(9):3823.

(3) Autoritatea Europeană pentru Siguranța Alimentară; Review of the existing maximum residue levels (MRLs) for desmedipham according to Article 12 of Regulation (EC) No 396/2005 [Revizuirea limitelor maxime existente pentru reziduurile de desmedifam, în conformitate cu articolul 12 din Regulamentul (CE) nr. 396/2005]. EFSA Journal 2014;12(7):3803.

(4) Autoritatea Europeană pentru Siguranța Alimentară; Review of the existing maximum residue levels (MRLs) for dichlorprop-P according to Article 12 of Regulation (EC) No 396/2005 [Revizuirea limitelor maxime existente pentru reziduurile de diclorprop-P, în conformitate cu articolul 12 din Regulamentul (CE) nr. 396/2005]. EFSA Journal 2014;12(2):3552.

(5) Autoritatea Europeană pentru Siguranța Alimentară; Review of the existing maximum residue levels (MRLs) for haloxyfop-P according to Article 12 of Regulation (EC) No 396/2005 [Revizuirea limitelor maxime existente pentru reziduurile de haloxifop-P, în conformitate cu articolul 12 din Regulamentul (CE) nr. 396/2005]. EFSA Journal 2014;12(10):3861.

(6) Autoritatea Europeană pentru Siguranța Alimentară; Review of the existing maximum residue levels (MRLs) for oryzalin according to Article 12 of Regulation (EC) No 396/2005 [Revizuirea limitelor maxime existente pentru reziduurile de orizalin, în conformitate cu articolul 12 din Regulamentul (CE) nr. 396/2005]. EFSA Journal 2014;12(8):3819.

(7) Autoritatea Europeană pentru Siguranța Alimentară; Review of the existing maximum residue levels (MRLs) for phenmedipham according to Article 12 of Regulation (EC) No 396/2005 [Revizuirea limitelor maxime existente pentru reziduurile de fenmedifam, în conformitate cu articolul 12 din Regulamentul (CE) nr. 396/2005]. EFSA Journal 2014;12(8):3807.